

ΕΕ5Τ 

Κθ35θη: 8ί9Β 
(θΓη&θεΜθά) 

1_003ΐΪ0η: ΑΙίιβηΙ ΕΙΚηίΚο 
Τγρο9Γ3(ίο^^^ 


22031 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1454 

17 Ιουνίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση των αποφάσεων καθορισμού των όρων 
και προϋποθέσεων της ορθής λειτουργίας των 


Δημοσίων ΚΤΕΟ, των όρων και προϋποθέσεων 
για τη χορήγηση αδειών ίδρυσης και λειτουργί¬ 
ας Ιδιωτικών Κέντρων Τεχνικού Ελέγχου Οχημά¬ 
των (Ι.Κ.Τ.Ε.Ο.) και των τεχνικών προδιαγραφών 
αυτομάτων γραμμών ελέγχου Ιδιωτικών ΚΤΕΟ.. 1 

Σύσταση - συγκρότηση Υπηρεσιακού Συμβουλί¬ 
ου του Ενιαίου Ταμείου Επικουρικής Ασφάλισης 

(Ε.Τ.Ε.Α.). 2 

Ανακατανομή θέσεων ειδικευμένων ιατρών. 3 


ΑΠΟΦΑΣΕΙ Σ 

Αριθμ. 28792/3638 (1) 


Τροποποίηση των αποφάσεων καθορισμού των όρων 
και προϋποθέσεων της ορθής λειτουργίας των Δη¬ 
μοσίων ΚΤΕΟ, των όρων και προϋποθέσεων για τη 
χορήγηση αδειών ίδρυσης και λειτουργίας Ιδιωτικών 
Κέντρων Τεχνικού Ελέγχου Οχημάτων (Ι.Κ.Τ.Ε.Ο.) και 
των τεχνικών προδιαγραφών αυτομάτων γραμμών 
ελέγχου Ιδιωτικών ΚΤΕΟ. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ, 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

α. Των παρ. 2 και 3 του άρθρου 37 και της παρ. 3 του 
άρθρου 41 του ν. 2963/2001 «Οργάνωση και λειτουργία 
των δημοσίων επιβατικών μεταφορών με λεωφορεία, 
τεχνικός έλεγχος οχημάτων και ασφάλεια χερσαίων 
μεταφορών και άλλες διατάξεις» (Α' 268), όπως αυτές 
ισχύουν. 

β. Του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα» που κωδικο- 
ποιήθηκε με το π.δ. 63/2005 (ΦΕΚ 98Α'), 

γ. Της υπ’ αριθμ. Υ43/2012 απόφασης Πρωθυπουργού 
«Καθορισμός Αρμοδιοτήτων του Αναπληρωτή Υπουργού 
Ανάπτυξης, Ανταγωνιστικότητας, Υποδομών, Μεταφο¬ 
ρών και Δικτύων Σταύρου Καλογιάννη» (Β72094). 


2. Την ανάγκη τροποποίησης των εις το θέμα ανα- 
φερομένων αποφάσεων κυρίως για τη μετάθεση του 
χρόνου εγκατάστασης στα Δημόσια και Ιδιωτικά ΚΤΕΟ, 
της συσκευής ελέγχου του ταχυμέτρου, ταχογράφου 
και περιοριστή ταχύτητας: 

ί) Ενόψει τροποποίησης κοινοτικών διατάξεων που 
αφορούν τον ταχογράφο (Κανονισμός 3821/85) και τον 
περιοριστή ταχύτητας (Οδηγία 92/6/ΕΟΚ). 

ϋ) Ενόψει καταργήσεως των ισχυουσών οδηγιών 
2009/40/ΕΚ σχετικά με τον τεχνικό έλεγχο των μηχα¬ 
νοκίνητων οχημάτων και των ρυμουλκούμενων τους και 
2000/30/ΕΚ σχετικά με τον οδικό τεχνικό έλεγχο της 
κατάστασης των οχημάτων επαγγελματικής χρήσεως 
που κυκλοφορούν στηνΈνωση και της αντικατάστασής 
τους με Κανονισμό ή Οδηγία. 

3. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

1. Η υπ’ αριθμ. 20794/2222/3-5-2012 απόφαση «Καθορισμός 
των όρων και προϋποθέσεων της ορθής λειτουργίας των 
Δημοσίων ΚΤΕΟ» (ΦΕΚ Β' 1466), τροποποιείται ως εξής: 
α. Το άρθρο 2 τροποποιείται ως εξής: 
ί. Στην παρ. Ια’, μετά την περίπτωση εε’, προστίθεται 
περίπτωση ζζ’ ως εξής: 

«ζζ) Ο Προϊστάμενος και ο αναπληρωτής του οφείλουν 
να είναι κάτοχοι πιστοποιητικού ελεγκτή για όλες τις 
κατηγορίες οχημάτων που ελέγχονται στο ΚΤΕΟ.». 

ϋ. Στην παρ. Ιβ’, μετά την περίπτωση γγ’, προστίθεται 
περίπτωση δδ’ ως εξής: 

«δδ) Προσωπικό που έχει ενταχθεί στο έργο του τε¬ 
χνικού ελέγχου, προ τη θέσης σε ισχύ της υπ’ αριθμ. 
7737/939/14-02-2013 (ΦΕΚ Β' 302) κοινής υπουργικής 
απόφασης «Επιμόρφωση και πιστοποίηση του ελεγκτι¬ 
κού προσωπικού των Δημοσίων και Ιδιωτικών ΚΤΕΟ.», 
κατέχοντας πιστοποιητικό ελεγκτή που εκδόθηκε βάσει 
των σχετικών διατάξεων που ίσχυαν πριν την έκδοση 
της προαναφερόμενης απόφασης, ασκεί καθήκοντα ελε¬ 
γκτή, εφόσον το πιστοποιητικό του (για τις αντίστοιχες 
κατηγορίες οχημάτων) είναι σε ισχύ.» 
β. Το άρθρο 3 καταργείται. 
γ. Στο κεφάλαιο Β’ «Εξοπλισμός Δημοσίων ΚΤΕΟ»: 
ί) Η παρ. 5 του άρθρου 9, όπως έχει τροποποιηθεί με 
την περίπτωση γ' της παρ. 1 του άρθρου 1 της αριθμ. 

55332/5732/28-12-2012 (ΦΕΚ Β' 3469) υ.α, αντικαθίσταται 
ως εξής: 

«5. Τα Δημόσια ΚΤΕΟ οφείλουν να προσαρμοστούν 
προς την απαίτηση του σημείου 1(ε) το αργότερο μέχρι 
τις 30 Ιουλίου 2014 και προς την απαίτηση για αυτόματη 
εκτύπωση των αποτελεσμάτων ελέγχου της παρ. 2 του 
παρόντος άρθρου μέχρι τις 30 Ιουνίου 2013». 

ϋ) Η περίπτωση γ’ της παρ. 1 του άρθρου 10 “Τεχνικές 
προδιαγραφές εξοπλισμού τεχνικού ελέγχου βαρέων 
οχημάτων”, αντικαθίσταται ως εξής: 

«γ) Το φρενόμετρο πρέπει να έχει τη δυνατότητα 
μέτρησης του βάρους κάθε άξονα του ελεγχόμενου 
οχήματος. Η μέτρηση αυτή μπορεί να γίνεται και εκτός 
του φρενομέτρου, με εξωτερική ζυγαριά του ΚΤΕΟ, ώστε 
αφενός να μη διενεργούνται έλεγχοι σε υπέρβαρα οχή¬ 
ματα και αφετέρου να είναι γνωστά στον ελεγκτή τα 
περιθώρια χρήσης της ειδικής συσκευής εξομοίωσης 
φορτίου στις περιπτώσεις που γίνεται χρήση αυτής». 

ϋί) Η περίπτωση στ * 1 της παρ. 1 του άρθρου 10 “Τεχνικές 
προδιαγραφές εξοπλισμού τεχνικού ελέγχου βαρέων 
οχημάτων”, αντικαθίσταται ως εξής: 

«στ) Ένα τουλάχιστον εκ των φρενομέτρων βαρέων 
οχημάτων του ΚΤΕΟ πρέπει να συνοδεύεται και με ει¬ 
δική συσκευή εξομοίωσης του φορτίου, ώστε να είναι 
εφικτή η μέτρηση του συντελεστή (λόγου) πέδησης της 
πέδης πορείας και της πέδης στάθμευσης για τις περι¬ 
πτώσεις οχημάτων που κατά τον έλεγχο της πέδησής 
τους δεν επιτυγχάνονται σε πρώτο στάδιο τα ελάχιστα 
καθορισμένα ποσοστά απόδοσης». 

2. Καθήκοντα Προϊστάμενου (Τεχνικού Διευθυντή) των 
Δημοσίων ΚΤΕΟ και αναπληρωτή αυτού, ασκούν υπάλ¬ 
ληλοι που συμμορφώνονται ή θα συμμορφωθούν το 
αργότερο μέχρι τις 10 Οκτωβρίου 2013, προς τις απαι¬ 
τήσεις περί τυπικών προσόντων και πιστοποίησης του 
άρθρου 2 της υπ’ αριθμ. 20794/2222/3-5-2012 απόφασης, 
όπως αυτό τροποποιείται με την περίπτωση α' της παρ. 
1 του άρθρου 1 της παρούσας. 

Αρθρο 2 

Στην παρ. 1, του άρθρου 9 της υπ’ αριθμ. Φ50/48597/ 
5875/10-09-2009 (ΦΕΚ Β' 1975) απόφασης, όπως αυτό 
ισχύει, μετά την περίπτωση ε’, προστίθεται περίπτωση 
ζ’ ως εξής: 

«ζ) Ο Προϊστάμενος (Τεχνικός Διευθυντής) και ο ανα¬ 
πληρωτής του οφείλουν να είναι κάτοχοι πιστοποιη¬ 
τικού ελεγκτή για όλες τις κατηγορίες οχημάτων που 
ελέγχονται στο ΙΚΤΕΟ.». 

Άρθρο 3 

Η υπ’ αριθμ. Φ50/37491/4558/2009 «Τεχνικές προδια¬ 
γραφές αυτομάτων γραμμών ελέγχου Ιδιωτικών Κ.Τ.Ε.Ο. 
Βαρέων Οχημάτων» (ΦΕΚ Β' 1397) τροποποιείται ως 
εξής: 

1. Η περίπτωση ε' της παρ. 1 του άρθρου 1 όπως έχει 
αντικατασταθεί με την παρ. 1 του άρθρου 3 της αριθμ. 
55332/5732/28-12-2012 (ΦΕΚ Β’ 3469) υ.α., αντικαθίσταται 
ως εξής: 

«ε) Συσκευή ελέγχου της σωστής λειτουργίας του 
ταχυμέτρου και του ταχογράφου του ελεγχόμενου οχή¬ 
ματος. Τα Ιδιωτικά ΚΤΕΟ οφείλουν να εφοδιαστούν με 
τη συσκευή αυτή το αργότερο μέχρι τις 30 Ιουλίου 2014». 

2. Η περίπτωση γ' της παρ. 1 του άρθρου 2 όπως έχει 
αντικατασταθεί με την παρ. 1 του άρθρου 3 της αριθμ. 


24997/2841/08-06-2011 (ΦΕΚ Β' 1169) υ.α., αντικαθίσταται 
ως εξής: 

«γ) Το φρενόμετρο πρέπει να έχει τη δυνατότητα 
μέτρησης του βάρους κάθε άξονα του ελεγχόμενου 
οχήματος. Η μέτρηση αυτή μπορεί να γίνεται και εκτός 
του φρενομέτρου, με εξωτερική ζυγαριά του ΚΤΕΟ, ώστε 
αφενός να μη διενεργούνται έλεγχοι σε υπέρβαρα οχή¬ 
ματα και αφετέρου να είναι γνωστά στον ελεγκτή τα 
περιθώρια χρήσης της ειδικής συσκευής εξομοίωσης 
φορτίου στις περιπτώσεις που γίνεται χρήση αυτής». 

3. Η περίπτωση στ' της παρ. 1 του άρθρου 2, όπως 
έχει αντικατασταθεί με την παρ. 1 του άρθρου 3 της 
αριθμ. 24997/2841/08-06-2011 (ΦΕΚ Β’ 1169) υ.α., αντικα¬ 
θίσταται ως εξής: 

«στ) Ένα τουλάχιστον εκ των φρενομέτρων βαρέων 
οχημάτων του ΚΤΕΟ πρέπει να συνοδεύεται και με ει¬ 
δική συσκευή εξομοίωσης του φορτίου, ώστε να είναι 
εφικτή η μέτρηση του συντελεστή (λόγου) πέδησης της 
πέδης πορείας και της πέδης στάθμευσης για τις περι¬ 
πτώσεις οχημάτων που κατά τον έλεγχο της πέδησής 
τους δεν επιτυγχάνονται σε πρώτο στάδιο τα ελάχιστα 
καθορισμένα ποσοστά απόδοσης». 

Άρθρο 4 

Η περίπτωση γ’ της παρ. 1 του άρθρου 1 της υπ’ αριθμ. 
55332/5732/28-12-2012 απόφασης «Τροποποίηση των 
αποφάσεων καθορισμού των όρων και προϋποθέσεων 
της ορθής λειτουργίας των Δημοσίων ΚΤΕΟ, των τε¬ 
χνικών προδιαγραφών του συστήματος μηχανογράφη¬ 
σης Ιδιωτικών ΚΤΕΟ και των τεχνικών προδιαγραφών 
αυτομάτων γραμμών ελέγχου Ιδιωτικών ΚΤΕΟ» (ΦΕΚ Β' 
3469), αντικαθίσταται ως εξής: 

«γ) Η καταληκτική ημερομηνία προσαρμογής των Δη¬ 
μόσιων ΚΤΕΟ που αναφέρεται στην τελευταία παρ. των 
άρθρων 7,10 και 11, παρατείνεται μέχρι τις 30 Ιουνίου 
2013.». 


Άρθρο 5 
Έναρξη ισχύος 

Η παρούσα απόφαση ισχύει από την ημερομηνία δη¬ 
μοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παπάγου, 17 Ιουνίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΣΤΑΥΡΟΣ Ε Λ. ΚΑΛΟΓΙΑΝΝΗΣ 
-♦- 

Αριθμ. 21250/13091/775 (2) 

Σύσταση - συγκρότηση Υπηρεσιακού Συμβουλίου του 
Ενιαίου Ταμείου Επικουρικής Ασφάλισης (Ε.Τ.Ε.Α.) 

Ο ΥΠΟΥΡΓΟΣ ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) του άρθρου πέμπτου (μεταβατικές διατάξεις) παρ. 
4 του ν. 3839/2010 (Α' 51) «Σύστημα επιλογής προϊστα¬ 
μένων οργανικών μονάδων με αντικειμενικά και αξιο¬ 
κρατικά κριτήρια - Σύσταση Ειδικού Συμβουλίου Επι¬ 
λογής Προϊσταμένων (Ε.Ι.Σ.Ε.Π.) και λοιπές διατάξεις», 
όπως ισχύουν, β) των άρθρων 159 -162 του ν. 3528/2007 

(Α' 26) «Κύρωση του Κώδικα Κατάστασης Δημοσίων Πο¬ 
λιτικών Διοικητικών Υπαλλήλων και Υπαλλήλων Ν.Π.ΔΔ.», 
όπως ισχύουν. 

γ) των παρ. 7-13 του άρθρου ένατου του ν. 4057/2012 
«Πειθαρχικό Δίκαιο Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.». 

δ) των άρθρων 35, 36, 44, 46 και 47, παρ. 4, του 
ν. 4052/2012 {Νόμος αρμοδιότητας Υπουργείων Υγείας 
και Κοινωνικής Αλληλεγγύης και Εργασίας και Κοινω¬ 
νικής Ασφάλισης για εφαρμογή του νόμου «Εγκριση 
των Σχεδίων Συμβάσεων Χρηματοδοτικής Διευκόλυνσης 
μεταξύ του Ευρωπαϊκού Ταμείου Χρηματοπιστωτικής 
Σταθερότητας (Ε.Τ.Χ.Σ.), της Ελληνικής Δημοκρατίας και 
της Τράπεζας της Ελλάδος, του Σχεδίου του Μνημονίου 
Συνεννόησης μεταξύ της Ελληνικής Δημοκρατίας, της 
Ευρωπαϊκής Επιτροπής και της Τράπεζας της Ελλάδος 
και άλλες επείγουσες διατάξεις για τη μείωση του δη¬ 
μοσίου χρέους και τη διάσωση της εθνικής οικονομίας» 
και άλλες διατάξεις} (Α 41). 

ε) του άρθρου 36, παρ. 1, του ν. 4075/2012 «Θέματα 
Κανονισμού Ασφάλισης ΙΚΑ-ΕΤΑΜ, Ασφαλιστικών Φορέ¬ 
ων, προσαρμογή της νομοθεσίας στην Οδηγία 2010/18/ 
ΕΕ και λοιπές διατάξεις, στ) της παραγράφου Β4 του 
άρθρου 40 του ν. 1884/1990 «Διαρρυθμίσεις στην έμμεση 
φορολογία και άλλες διατάξεις» (Α' 81). 

ζ) του άρθρου 6 του ν. 3801/2009 (Α' 163) «Ρυθμίσεις 
θεμάτων προσωπικού με σύμβαση εργασίας ιδιωτικού 
δικαίου αορίστου χρόνου και άλλες διατάξεις οργάνω¬ 
σης και λειτουργίας της Δημόσιας Διοίκησης». 

η) του π.δ/τος 85/2012 «Ιδρυση και μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

θ) του π.δ/τος 86/2012 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 141). 

2. Την αριθμ. Φ. 80000/16348/1142/24-9-2012 (Β' 2710) 
κοινή απόφαση των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Εργασίας, 
Κοινωνικής Ασφάλισης και Πρόνοιας «Διάρθρωση της 
Κεντρικής Υπηρεσίας του Ενιαίου Ταμείου Επικουρικής 
Ασφάλισης (Ε.Τ.Ε.Α.), καθορισμός των αρμοδιοτήτων των 
οργανικών μονάδων και των κλάδων από τους οποίους 
προέρχονται οι προϊστάμενοι αυτών». 

3. Το υπ’ αριθμ. 26640/1388/021/24-4-2013 έγγραφο 
του ΕΤΕΑ σχετικά με την ανάδειξη των αιρετών εκ¬ 
προσώπων των μονίμων υπαλλήλων στο Υπηρεσιακό 
Συμβούλιο του Ταμείου. 

4. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού ούτε του προϋπολογισμού του ΕΤΕΑ, 
γιατί, βάσει της παρ. 1 του άρθρου 21 του ν. 4024/2011 (Α' 
226) τα Υπηρεσιακά Συμβούλια λειτουργούν εντός του 
κανονικού ωραρίου εργασίας των οικείων υπηρεσιών 
ή σε χρόνο που καλύπτεται από υπερωριακή απασχό¬ 
ληση και δεν καταβάλλεται καμία πρόσθετη αμοιβή ή 
αποζημίωση στα μέλη τους, αποφασίζουμε: 

1. Συστήνουμε και συγκροτούμε στο Ενιαίο Ταμείο 
Επικουρικής Ασφάλισης (Ε.Τ.Ε.Α.) πενταμελές Υπηρε¬ 
σιακό Συμβούλιο αρμόδιο για όλο το προσωπικό του 
Ταμείου ως εξής: 

α. Τρεις (3) μονίμους υπαλλήλους από αυτούς που 
υπάγονται στην αρμοδιότητα του Υπηρεσιακού Συμβου¬ 
λίου και υπηρετούν στο Νομό Αττικής.Ένα τουλάχιστον 
από τα τακτικά μέλη θα είναι διαφορετικού φύλου από 
τα λοιπά, εφόσον υπάρχει και έχει τις νόμιμες προϋπο¬ 


θέσεις, β. Δύο (2) αιρετούς εκπροσώπους των υπαλλή¬ 
λων με βαθμό τουλάχιστον Γ' των κατηγοριών ΠΕ, ΤΕ 
και ΔΕ με τους αναπληρωτές τους, η θητεία των οποίων 
λήγει στις 31-12-2014. 

2. Τα υπό στοιχεία α' τακτικά μέλη της παρ. 1 λαμ- 
βάνονται μεταξύ των δέκα (10) υπαλλήλων που έχουν 
τον περισσότερο χρόνο άσκησης καθηκόντων προϊ¬ 
σταμένου διεύθυνσης. Εάν δεν επαρκούν οι υπάλληλοι 
με τις προϋποθέσεις αυτές ο αριθμός συμπληρώνεται 
από υπαλλήλους με τον περισσότερο χρόνο άσκησης 
καθηκόντων προϊσταμένου τμήματος με την προϋπό¬ 
θεση να ανήκουν σε κλάδο του οποίου οι υπάλληλοι 
προβλέπεται ότι μπορεί να προΐστανται διεύθυνσης. 

3. Τα υπό στοιχεία α' τακτικά μέλη του Υπηρεσιακού 
Συμβουλίου ορίζονται με απόφαση του Διοικητικού Συμ¬ 
βουλίου του ΕΤΕΑ. 

4. Εισηγητής στο Υπηρεσιακό Συμβούλιο, χωρίς δικαί¬ 
ωμα ψήφου, ορίζεται ο Προϊστάμενος της Διεύθυνσης 
Διοικητικού του ΕΤΕΑ με αναπληρωτή του Προϊστάμενο 
Τμήματος που χειρίζεται θέματα προσωπικού της ως 
άνω Διεύθυνσης. 

5. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Δ', με αναπληρωτή 
του υπάλληλο του ιδίου βαθμού της οικείας υπηρεσίας. 

6. Η θητεία των μελών του Υπηρεσιακού Συμβουλίου 
που συγκροτείται με την παρούσα λήγει, σύμφωνα με 
τα αναφερόμενα στην παρ. 4 του άρθρου πέμπτου του 
ν. 3839/2010, με τη συγκρότηση των Σ.Ε.Π. και των Υπη¬ 
ρεσιακών Συμβουλίων που προβλέπονται στα άρθρα 158 
και 159 του Υ.Κ., όπως αντικαταστάθηκαν με το άρθρο 
δεύτερο του ν. 3839/2010. 

7. Όταν το Υπηρεσιακό Συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων με¬ 
τέχουν οι δύο αιρετοί εκπρόσωποι του προσωπικού με 
σύμβαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουνίου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθ. Υ4α/53693 (3) 

Ανακατανομή θέσεων ειδικευμένων ιατρών. 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις του Π.Δ/τος 95 (ΦΕΚ 76/Α/2000) «Ορ¬ 
γανισμός του Υπουργείου Υγείας και Πρόνοιας», όπως 
τροποποιήθηκε και συμπληρώθηκε με το Π.Δ/γμα 299 
(ΦΕΚ 240/Α/2000). 

2. Τις διατάξεις της παρ. 11 του άρθρου 28 του 
Ν. 2646/98 (ΦΕΚ 236/Α/1998) «Ανάπτυξη του Εθνικού Συ¬ 
στήματος Κοινωνικής Φροντίδας και άλλες διατάξεις». 

3. Τις διατάξεις του άρθρου 32 του Ν. 3918/11 (ΦΕΚ 
31/Α/2011) «Διαρθρωτικές αλλαγές στο σύστημα υγείας 
και άλλες διατάξεις». 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα, που κωδικοποι- 
ήθηκε με το άρθρο πρώτο του Π.Δ/τος 63/2005 (ΦΕΚ 
98/Α/2005). 

5. Το γεγονός ότι από την εφαρμογή των διατάξεων 
της απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

6. Τις διατάξεις του Π. Δ/τος 103 (ΦΕΚ 70/Α/2004) 
«Περιορισμός της συναρμοδιότητας του Υπουργού Εσω¬ 
τερικών, Δημόσιας Διοίκησης και Αποκέντρωσης, κατά 
την έκδοση διοικητικών πράξεων». 

7. Την απόφαση υπ’ αριθμ. Υ4α/οικ. 61145/31-5-2011 Ο.Ε. 
με θέμα: «Διαπιστωτική πράξη μεταφοράς υγειονομικού 
προσωπικού των Υπηρεσιών Νοσοκομειακής Υποστή¬ 
ριξης του ΙΚΑ - ΕΤΑΜ στο ΕΣΥ.», με ΑΔΑ: 4ΑΣ3Θ-ΒΙΚ. 

8. Την υπ’ αριθμ. Υ4α/οικ. 61144/31-5-2011 (ΦΕΚ 
1375/Β/2011) απόφαση με θέμα: «Διαπιστωτική πράξη 
μεταφοράς ιατρών πλήρους και αποκλειστικής απα¬ 
σχόλησης των Υπηρεσιών Νοσοκομειακής Υποστήριξης 
του ΙΚΑ - ΕΤΑΜ στο ΕΣΥ.», με ΑΔΑ: 4ΑΣΦΘ-814. 

9. Την αριθ. 9 της 240ης Ολομ./23-4-2013 απόφαση 
του ΚΕ.Σ.Υ. 

10. Την υπ’ αριθμ. 26/31-05-2013 (θέμα 2ε) απόφαση 
του ΚΕ.Σ.Υ.ΠΕ. 

11. Την υπ’ αριθμ. 8111/20-3-13 εισήγηση της 1ης Διοί¬ 
κησης Υγειονομικής Περιφέρειας Αττικής. 

12. Τις υπ’ αριθμ. 03/12-2-2013 και 09/09-04-2013 συ¬ 
νεδριάσεις του Δ.Σ. του Γενικού Νοσοκομείου Αττικής 
ΣΙΣΜΑΝΟΓΛΕΙΟ - ΑΜΑΛΙΑ ΦΛΕΜΙΓΚ. 

13. Το υπ’ αριθμ. ΔΣ 261/20-9-2012 έγγραφο του Διοι¬ 
κητή του Γ.Ν. Αττικής «ΚΑΤ». 

14. Το υπ’ αριθμ. 14471/3-6-2013 έγγραφο της 1ης ΥΠΕ 
Αττικής, αποφασίζουμε: 


1. Μία (1) προσωποπαγής θέση γιατρού, ειδικότητας 
Ακτινοδιαγνωστικής, που έχει μεταφερθεί και ενταχθεί 
με τις διατάξεις της υπ’ αριθμ. Υ4α/οικ. 61145/31-5-2011 
(Ο.Ε.) υπουργικής απόφασης, στο Γ.Ν.Α. ΣΙΣΜΑΝΟΓΛΕΙΟ, 
μεταφέρεται με την παρούσα στο ενοποιημένο Νοσο¬ 
κομείο, σύμφωνα με την αριθ. Υ4α/οικ. 123913/31-12-2012 
(ΦΕΚ 3515/Β/2012) Κ.Υ.Α. «Γενικό Νοσοκομείο Αττικής 
ΚΑΤ - Εθνικό Κέντρο Αποκατάστασης» και προστίθεται 
στις θέσεις προσωπικού, όπως αυτές ισχύουν με την 
αριθ. Υ4α/123768 Κ.Υ.Α. (ΦΕΚ 3485/Β/2012) (με ταυτόχρο¬ 
νη μεταφορά της ιατρού που την κατέχει). 

2. Τρεις (3) θέσεις ειδικευμένων γιατρών ΕΣΥ, ειδικό¬ 
τητας Ακτινοδιαγνωστικής, που έχουν μεταφερθεί και 
ενταχθεί με τις διατάξεις της αριθ. Υ4α/οικ. 61144/2011 
υπουργικής απόφασης, στο Γ.Ν.Α. ΣΙΣΜΑΝΟΓ ΛΕΙΟ, μετα- 
φέρονται με την παρούσα στο ενοποιημένο Νοσοκομείο, 
σύμφωνα με την αριθ. Υ4α/οικ. 123913/31-12-2012 (ΦΕΚ 
3515/Β/2012) Κ.Υ.Α. «Γενικό Νοσοκομείο Αττικής ΚΑΤ - 
Εθνικό Κέντρο Αποκατάστασης» και προστίθενται στις 
θέσεις της ιατρικής υπηρεσίας, όπως αυτές ισχύουν 
με την αριθ. Υ4α/123768 Κ.Υ.Α. (ΦΕΚ 3485/Β/2012) (με 
ταυτόχρονη μεταφορά των ιατρών που τις κατέχουν). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2013 

Ο ΥΠΟΥΡΓΟΣ 

ΑΝΔΡΕΑΣ Θ. ΛΥΚΟΥΡΕΝΤΖΟΣ 

